Свободната зона - само за животни! • Виж темата - ДИРОФИЛАРИОЗА\nот sqpako » Съб Авг 30, 2014 9:15 pm\nЗдравейте значи преди 1 седмица кучето ми беше ухапано от комар многократно...И така стана,че аз я заведах на ветеринар и той нали я гледаше и аз му казах за пъпките и му казах,че е много топла.Той я прегледа и каза,че пъпките нямат значение и е от аналните жлези и нали стисна я нещо там и изкочи гной или нещо подобно и би една инжекция.Така след 2-3 дена пак беше топла отидахме да и вземе кръв и чакахме 10-15 мин за резултатите.След това той каза,че е нищо сериозно и че това било от смяната на храна(ние храната не сме я сменяли и аз му казах)би и инжекция и даде хапчета 7 по 1 сутрин и вечер.Така утре мисля,че последно има хапчета.Кучето си играе,яде,доста му пада козината,но мисля,че е нормално защото си сменя козината сега.Така исках да попитам ако имаше от тези червей в сърцето щеше ли да се открие с кръвната картина или трябва по специален тест.Кучето е мини пинчер на 4 години е и всяка година боледува поне 1 път.\nРегистриран на: Съб Авг 30, 2014 8:46 pm\nот Koset0 » Съб Авг 30, 2014 11:06 pm\nПо 1 път боледува от какво? Има си специален тест за Дирофилария, но до колкото знам трябва да е минало повече време от седмица, за да отчете теста наличието на тези червеи. Това е сериозно заболяване и лечението не е лесно, а при това кучето е дребно. Има ли редовните обезпаразитявания и ваксинации? По това, което прочетох не мисля, че сте правили профилактиката за дирофилария ? Сменете си ветеринаря щом не сте доволни.\nот zoomaniak » Нед Авг 31, 2014 8:59 am\nВие стопаните на кучета трябва да разберете, че когато искате кучето ви да бъде изследвано от каквато и болест да поискате да бъде изследвано - трябва да му направят изследванията. Нали все пак си плащате!!!\nот sqpako » Нед Авг 31, 2014 2:56 pm\nАми четах за признаците,но тя засега нито кашля нито нищо.Сега утре и свършват хапчетата и във вторник или утре ще я заведа дано да няма нищо такова.Разболява се всяка година ами от различни неща дребни.Втората година беше най-сериозно за сега пневмония и повръщаше кръв,но се оправи 1 месец я лекувахме и аз този път отидох при друг ветеринар до нас защото другия е доста далече и така стана...Затова утре или във вторник ще отида при моя и ще й направим тест.\nНа 2 месеца я обезпаразитяваме лятото,слагаме и капки за комари,кърлежи и т.н има си ваксинаций.\nот Koset0 » Нед Авг 31, 2014 10:19 pm\nТрябва да кажете на лекаря кога сте забелязали ухапванията от комари. Говорете с лекаря за профилактика.\nот sqpako » Пон Сеп 01, 2014 4:26 pm\nЗначи ходих днеска и човека каза,че няма смисъл да ми взима парите като прави този тест защото при такова малко куче до сега вече щяло да ги има всичките признаци и ни даде витамини.\nот Koset0 » Пон Сеп 01, 2014 9:13 pm\nСъветвам Ви да потърсите и второ лекарско мнение по въпроса.\nот sqpako » Вто Сеп 02, 2014 7:41 pm\nЕми то това ще стане вече трето не второ...Вече ми остана само да отида в Др. Дулитъл.\nот Koset0 » Вто Сеп 02, 2014 9:34 pm\nКолкото повече- толкова по- добре по принцип. Прочетете и каквото намерите в интернет.\nот meri » Сря Сеп 03, 2014 9:37 am\nКолкото повече лекари, толкова повече мнения и различни лечения, което не винаги е резултатно. Довери се на един лекар и спазвай указанията му. Ако кучето ти боледува често обсъдете въпроса за подсилване на имунитета, има различни препарати за това. И дирофилариоза не може да се открие без тест, така че ако има съмнение, трябва да се направи.Лечението е много дълго, трудно и доста тежко, не трябва да се очакват резултати бързо.За жалост понякога в напреднала форма не се лекува, така че не губи време.Много е важно и какви препарати се дават за обезпаразитяване, което трябва да се провежда редовно, всеки месец.\nот sqpako » Пет Сеп 05, 2014 7:52 pm\nЧесто да боледува..ами не е чак толкова често 1 път на година според мен не е често няма смисъл да я тровим с препарати.На 9 имаме час за годишна ваксинация и тогава ще и направи тест, но вече съм почти сигорен,че и няма нищо.\nВсеки месец за вътрешно обезпаразитяване?Лятото и даваме хапче на 2 месеца,а другите сезони на 3 както попринцип трябва да е.Иначе за комари,кърлежи и т.н. всеки месец и слагаме капки.Всичко сме пробвали капки,каишки,пудри капките са май на ефикасни.\nот zoomaniak » Пет Сеп 05, 2014 8:08 pm\nПри паразитите - външните, които застрашават живота на кучето - котката винаги се взима на първо място външната среда на животното.\nАко живее на двор и двора не го третирате против кърлежи - комари и още куп неща - действието на противопаразитните продукти е 1%.\nАко сте във Витоша и сте позволили на кучето ви да се набие в някое гнездо на кърлежи във високите влажни треви - действието е 0%.\nИ т н................\n90% от стопаните вярват, че продуктите са панацея.\nПанацея (гр. "вселечителка") в древногръцката митология е дъщеря на Асклепий и Салус (или Епионе). Богиня на лечението и медицината. Тя е олицетворение на лечението с билки. Една от най-големите и добре запазени находки по нашите земи са намерените в Пловдив изображения на мраморен фриз от 2 век на всеки един от членовете на семейството на Асклепий, включително на Панацея.\nВ преносен смисъл панацея означава лек за всичко, решаване на проблем.\nот meri » Пет Сеп 05, 2014 9:34 pm\nЛятото и даваме хапче на 2 месеца,а другите сезони на 3 както попринцип трябва да е\nХапчетата се дават всеки месец, заради цикъла на развитие. Грешка е на 2 и 3 месеца. А лятото е особено опасно,когато има комари.\nот Koset0 » Пет Сеп 05, 2014 11:29 pm\nСлед теста почнете редовна профилактика с Ивермектин за дирофиларията. Особено лятото.\nот KrasiPanajotova » Нед Сеп 18, 2016 9:35 am\nЗдравейте имаме самоед на 7г и след дълго обмисляне решихме да си вземем още едно куче-померан....намерихме хора които проучиха и намериха куче от Русия..след като уточнихме нещата(за да може да пътува кучето трябва да е над определена възраст и да има бита ваксина бяс месец преди полета,паспорт,чип...също има и други изисквания)решихме да закараме нашия самоед на профилактичен преглед(померана трябваше да пристигне след месец и половина)тогава ни беше споменато за тест за дирофилариоза...направихме го след седмица(само да спомена че кучето нямаше симптоми)тогава теста беше положителен.\nНазначиха лечение-седмица на антибиотик доксициклин и после първа доза immiticide.\nПървите 12часа много го болеше...после болката започна да намаля,през повечето време спи,разходките са ограничени на повод без бягане и скачане,след месец отново втора доза и след 24часа пак(по схема). Померана пристига след 10дни и проблем ли ще е събирането на двете кучета?\nРегистриран на: Нед Сеп 18, 2016 8:28 am


Ръсел Кроу пропусна Златните глобуси, гаси пожари в Австралия | Клуб 'Z'\nПравителството на страната контитент ще отдели 1,4 млрд. долара за районите, пострадали от огнената стихия\n06.01.2020, 12:44 ч.\nпоследна редакция 06.01, 21:05 ч.\nНовозеландският актьор Ръсел Кроу не присъстваше на наградите „Златен глобус“ тази година, защото е доброволец пожарникар в Австралия, която му като втора родина. Пожарите в държавата континент взеха живота на най-малко 25 души, самият Кроу също загуби дома си в пламъците.\nПонастоящем на територията на щата горят 136 горски пожара, 69 от които продължават да са нелокализирани. С пламъците се борят над 2,5 хиляди пожарникари и стотици единици специална техника, включително 90 самолети.\nАктьорът взе "Златен глобус" в категорията „Най-добра мъжка роля – кратък сериал или тв филм“ за „Критичен глас“, а статуетката беше приета от Дженифър Анистън.\nВъв видеоклип, който Ръсел Кроу сподели в туитър той показва автомобил, готов за гасене на пожар, както и пожарникарска каска. На мястото до шофьора е наградата му „Златен глобус“. Ръсел Кроу не беше единственият актьор на тазгодишните награди, който акцентира върху трагичната ситуация в Австралия.\nАктрисата Кейт Бланшет, също австралийка, използва сцената, за да благодари на всички пожарникари и доброволци, които се борят с пламъците.\n„Когато една страна е изправена пред климатична катастрофа, всички сме изправени пред климатична катастрофа“, каза тя.\nХоакин Финикс, който спечели в категория за най-добър драматичен актьор, призова за „обединени и сериозни“ мерки срещу климатичните промени. Коментарите на световните звезди са само част от призивите за дарения в помощ за справянето с австралийските пожари.\nАвстралийското правителство ще отдели около 1,4 милиарда долара за възстановяване на районите, пострадали от горските пожари, заяви премиерът на страната Скот Морисън, цитиран от ТАСС.\nПострадалите от горските пожари ще получат общо най-малко 125 милиона австралийски долара (87,6 милиона американски долари) в пари и материални помощи. Над 25 милиона от тях вече са изплатени, още 100 милиона ще бъдат разпределени в най-скоро време от местните и щатски власти, съобщава БТА.\nпожари, Австралия, ръсел кроу, щети


Медия Северозапад - РЗИ започва проверка заради струпването на закрито на срещата с Корнелия Нинова (Добро утро, Северозапад) РЗИ започва проверка заради струпването на закрито на срещата с Корнелия Нинова (Добро утро, Северозапад) – MSNEWS\nPosted on септември 1, 2020 Author Калин Иванов Коментарите са изключени за РЗИ започва проверка заради струпването на закрито на срещата с Корнелия Нинова (Добро утро, Северозапад)\nС кадрите се запозна директорът на РЗИ-Видин – д-р Венцислав Владински, в сутрешния блок на МС.\nДоктор Владински коментира, че на кадрите ясно се вижда, че липсват всякакви противоепидемични мерки на партийната среща.\nШефът на здравната инспекция бе първият гост в сутрешния блок на медията за новия сезон, а темата бе разпространението на коронавируса в региона.\nВ последните месеци ситуацията във Видин се нормализира, като почти всички заразени, над 200 души са вече излекувани.\nВИЖТЕ ЦЯЛОТО УЧАСТИЕ НА Д-Р ВЕНЦИСЛАВ ВЛАДИНСКИ\nTagged БСП, ВИДИН, НОВИНИ, ПРОВЕРКА, РЗИ-ВИДИН\nСподели в социалните мрежи:Ситуацията е сложна, ако се наложи всичко може да бъде променяно в движение. Това каза министър Ангелов по повод апела на част от спешните медици мерките да не бъдат разхлабвани. „Свикнал съм да нося отговорност и като лекар, нося отговорността си и като министър“, категоричен беше той. Ангелов увери, че няма да […]


Има ли възрастова граница за лечение с интерферон\nИма ли възрастова граница за лечение с интерферон\nАвтор Тема: Има ли възрастова граница за лечение с интерферон (Прочетена 11599 пъти)\n« -: Март 31, 2010, 16:24:16 »\nмайка ми е на 69 години и наскоро и откриха хроницен хепатит С.Оказа се невъзможно да попадне в програмата за лечение,отчаивам се от мисълта че не мога да и помогна.Лекарите казват че на тази вазраст не подлежи на лечечние с интерферон...а жената е жизнена и ниама други по-сериозни здравословни проблеми...не разбирам зашто да не подлежи на лечение?\nМоже ли ниакои,който се лекува на тази вазраст да ми помогне със съвет,дали лечението му протица успешно.Благодариа.\n« Последна редакция: Март 31, 2010, 22:11:01 от Радослав Русинов »\nRe: има ли възрастова граница за лечение\n« Отговор #1 -: Март 31, 2010, 17:00:16 »\nлечението с интерферон и рибавирин има изключително тежки странични ефекти върху целия организъм.\nНа повечето хора, започнали лечение над 60-годишна възраст, независимо от вида интерферон, то не им понася и го прекъсват.\nПравена ли е биопсия и изследване на вирусната репликация на майка ти?\n« Отговор #2 -: Март 31, 2010, 18:31:48 »\nЛечението за хепатит С в зависимост от генотипа протича между 6 и 11 месеца и е съпроводено с множество оплаквания- гадене, проблеми със стомаха, главоболие, ставни болки, температура, отпадналост и тн. Те се понасят трудно от млади хора на възраст 25-35 год. и честно казано не мога да си представя интерферона и рибавирина какво въздействие ще окажат на един близо 70 год. организъм- ще може ли да се справя с всекидневните странични ефекти , ще поддържа ли кръвната картина в приемливи граници?\nДа, несправедливо е да се делят хората на " подлежащи" и " неподлежащи" лечение заради възрастта им, но такива са фактите. Може би лечението ще доведе до много повече проблеми, отколкото ще са ползите.\nДоколкото разбирам, тя има някакви правени изследвания, ако искаш ги публикувай тук, за да ги коментираме. Пишеш, че е открит случайно, т.е. тя няма оплаквания от подобен характер. Има голяма вероятност вируса просто да "спи" и да не уврежда черният й дроб, да е т.нар. " неактивен носител", както обикновено се случва с хепатита в ранна и по-зряла възраст.\n« Отговор #3 -: Март 31, 2010, 19:43:50 »\nБЛАГОДАРЯ ви за отговора,\nизвинявам се за малко неграмотното писане-но не съм свикнала с фонетичния начин.\nМайка ми имаше направление за постъпване в болница заради много завишените чернодробни ензими-приеха я в св.Иван Рилски в понеделник и утре я изписват-резултатите от изследванията ште бадат готови другата седмица(около четвъртък)...но оште преди година пак заради завишени ензими и взеха така наречените-маркери(кръвни проби)и те показаха положителен резултат за хепатит-С.Сега ми казаха, че ако това се потварди, ништо не може да се направи.За мен това е недопустимо-как мога да бездействам,когато става въпрос за здравето на майка ми.В този форум разбрах много нешта...и съвсем се побърках\nМного ште съм ви благодарна,ако (когато резултатите станат готови )ми дадете съвет ,заштото виждам, че сте на ясно-наистина имам нужда от информация,от насока да знам какво да предприема.\nНайстина има логика в това че по-възрастен организъм може и да не понесе подобно лечение,но триабва все пак да има ниакаква алтернатива....\n« Отговор #4 -: Март 31, 2010, 20:03:01 »\nКогато излязат изследванията непременно ги напиши тук, за да ти помогнем с разчитането им- обикновено когато лекарите са претоварени, нямат времето и навика да обясняват, така че на всички нас ни се е налагало по други начини да се осведомяваме\nТова, което можете да направите още от сега е да промените начина на хранене, ако е неподходящ- никакъв алкохол, минимално пържено,минимални мазнини ( маргарини и подобни не са никак полезни), повече зеленчуци, чисто месо, ориз , картофи, по-малко сол и ако обича сладичко, нека да е натурално- мед, плодове, разните вафли,кифли и тн. съдържат консерванти и много други Е-та, така че не са особено подходящи. Може, ако има високи стойности на асат и алат да започне да пие Карзил или друг хепатопротектор- предполагам, че лекарите ще й назначат. Ако все пак резултатите покажат, че има нужда от лечение, а то не й се полага от Здравната Каса, винаги може да опитате хомеопатични методи с цел да поддържате черният дроб и неговата функция. Няма да може да излекувате хепатита, но пък ще повлияете благоприятно на общото й състояние.\n« Отговор #5 -: Март 31, 2010, 20:14:42 »\nСилванка вече те е ориентирала, но аз искам да допълня, че в случая на майка ти са необходими 2 много важни изследвания - ПСР и биопсия. Първото ще даде сведение дали вируса е активен и се размножава, а второто какво е увреждането на черния дроб и дали заболяването е скорошно или си го носи дълги години.\nПри положение, че няма увреждане на черния дроб или е минимално няма за какво да се притеснявате. За сериозно увреждане от хепатит С са нужни много години 15-20. Това е една от логиките и на лекарите да не отпускат лечение на по възрастни пациенти освен, че трудно го понасят.\nПри увреждане обаче ще трябва наистина да подходите по всички нетрадициони методи за да се намали или забави увреждането.\nПожелавам ви изследванията да са добри и притесненията ви да останат в миналото.\n« Отговор #6 -: Март 31, 2010, 21:51:17 »\nМного е важно какви са резултатите от изследванията на майка ти в момента. За да се чувства добре или вирусът не е много активен, или е заразена от не много отдавна, или просто живее здравословно. Ако няма сериозно увреждане и вирусът не е много намножаващ се, тя може още дълго да си живее без лечение, още повече, че за нея лечението би донесло по-скоро още проблеми, отколкото подобрение. Хепатит С не е много агресивен всъщност и не е голяма трагедия, ако го имаш на 69 и не е увредил дроба ти много.\nТака че, изчакай резултатите и тогава вече ще мислиш.\nА ако искаш, и ние ще мислим с теб.\nRe: Има ли възрастова граница за лечение с интерферон\n« Отговор #7 -: Март 31, 2010, 22:18:26 »\nИзчакай първо да излязат резултатите от изследванията, предполагам са и пуснали ПСР. Освен това не може да минете без биопсия, така ще разберете какво е състоянието на черния дроб. Възможно е и да няма сериозно увреждане, но това ще го покаже биопсията.\nЗа съжаление няма как майка ти да се лекува на тази възраст с интерферон. Това лечение не само не се препоръчва, а направо си е забранено, не защото ще е непоносимо, но най-вероятно майка ти изобщо няма да издържи дори и две инжекции, а камо ли 48 какъвто е пълния курс. Тази забрана е свързана директно с нейното здраве, и ако вие искате да е жива и здрава не трябва да я подлагате на лечение с интерферон.\nНека да си направи биопсия и да не прибързваме с изводите за нейното състояние.\n« Отговор #8 -: Март 31, 2010, 23:18:44 »\nБЛАГОДАРИА на всички,който ми отговариат(искам да изиасниа че до този момент не съм изпитвала интерес да пиша по форуми-конкретниат случаи ме накара,ниамам никакав опит с писането на фонетичен език и има 2-3 букви,който просто не мога да откриа ,извиниавам се за грешките )\nДо сега не биах се сблъсквала със сериозно заболиаване( на мен или на ниакой друг в семейството)..но рано или късно и това се случва,а когато се случи на родител..сами разбирате.\nОт този форум разбрах много повече за хроничниа хепатит С,отколкото от лекарите.Те наистина са доста заети-сама виждам-а аз задавах неадекватни вапроси (от притеснение и от неразбиране)..и не ме взеха особено на сериозно да ми обиасниат.Така че съветите ви са единствената помошт,коиато получавам на този етап.Надиавам се,че когато са готови резултатите от изследваниата,лекуваштиат лекар ште ми обиасни какво следва да направиа.Но все пак аз отново ште разчитам и на вашите съвети.\nМайка ми винаги е водила здравословен начин на живот,дори кафе не пие(алкохол изобшто),затова не съм имала притеснениа относоно подобно заболиаване....Била съм доста не наиасно с нештата.\n« Отговор #9 -: Април 01, 2010, 01:42:49 »\nРадвам се, че сме ти полезни!\nОтносно проблемите с писането, ето в тази тема можеш да видиш как да използваш фонетичната подредба на клавиатурата и да откриеш символите, които не успяваш да напишеш: Добавена е кирилица във форума.\n« Отговор #10 -: Април 01, 2010, 09:09:48 »\nА защо трябва да пишеш с фонетична изобщо?\n« Отговор #11 -: Април 01, 2010, 16:53:14 »\nПричината да се затруднявам с фонетичната е в лаптопа-купих го преди броени дни и нали на клавиатурата няма кирилица(аз съм свикнала да пиша на кирилица)...стана голяма каша .Но вече проблемът е отстранен.\n« Отговор #12 -: Април 12, 2010, 19:21:14 »\nако си спомняте, бях се обарнала към вас с молба да ми дадете съвет по повод лечението на по-вазрастни пациенти,болни от хроничен хепатит Ц. Не бях наясно с нещата...за съжаление положението си остана все така...неясно.\nДнес взех изследванията на майка ми и те всъщност са- HBsAg (отрицат.), aHB-cor total (Отрицат.), aHCV (полож.) - това са вирусологични изследвания. Нима това е всичко, което изследват при такова заболяване? Установи се и дифузен паренхимен процес на на черния дроб -а това са ензимните показатели: ASAT-58 ALAT-86 GGT-23.\nДоц. Антонов каза (когато успях да го заговоря за малко, винаги е много зает), че майка ми с нейните 68 години спокойно може да си живее с това заболяване далго време още.\nОт този форум ( изчела съм вече много неща), разбрах че се взима биопсия, установява се от колко време този вирус се развива в организма, развива ли се цироза ,или не ( дифузен паренхимен процес означава ли че се развива цироза )...имам толкова много въпроси,който явно мога да задам само на вас. Посъветвайте ме, като в улица без изход съм-трябва ли да потърся мнението и на друг лекар?\n« Отговор #13 -: Април 12, 2010, 19:39:36 »\nМайка ти има антитела за хепатит С, следва да се пусне РНК изследване, за да се установи дали има само антителата, или има и вирус, и ако има каква е неговата концетрация. Това изследване е около 200 лв, и доцент Антонов може да й го назначи. Тя още ли е в болницата или е изписана? Предписаха ли й нещо за високите ензими?\nДифузен паренхимен процес НЕ означава цироза, спокойно . Това изречение го пишат на всички епикризи на пациенти с хепатит, рутинно е. След като при ехографа не са установили видими изменения, явно при нея нещата не са зле ( независимо от годините й, и от давността на хепатита), но за да сте абсолютно сигурни какво е състоянието й, е препоръчително да се направи биопсия.\nАко имаш други въпроси, давай ги насам\n« Отговор #14 -: Април 12, 2010, 19:58:07 »\nВиждам, че Силванка ти е отговорила ичерпателно за случая на майка ти. Искам само да допълня, че цирозата се засича на ехограф от един добър специалист,а при майка ти липсва такава.\nВ нейния случай наистина е добре да приема хепатопротектори за високите ензими. /макар, че те не са много над нормата/


Д-р Димитър Лунд - помните ли този лекар? - По света и у нас - БНТ Новини\nД-р Димитър Лунд - помните ли този лекар?\nМая Манолова: 500 000 пенсионери получиха по-малко пари през януари\nСпешно преглеждат състоянието на един от символите на Благоевград\nЕдна година след последното си дежурство в столичната Спешна помощ, д-р Димитър Лунд проговаря пред БНТ. Разговор за петата вълна, ненаучените уроци, пропуснатите сигнали и пропилените човешки съдби.\nКой е виновен за случващото се в българското здравеопазване днес? Къде сме ние на фона на останалата част от Европа? Защо коронавирусът у нас действа едновременно като ензим и като лакмус? - вижте болезнено откровените отговори на един млад лекар, който избра да живее в Германия, но мечтае да се върне у нас.\nПреди година докато се опитваше да хоспитализира пациент в столична болница, докторът заяви, че големият проблем на родното здравеопазване не е просто дефицитът на легла и на кадри, а дефицитът на система. Днес проблемът е хронифицирал. Нещо повече - надграден е с липсата на консенсус. Въпреки разделението, медикът е категоричен:\n"По някой път използваме думата система, думата държава, думата власт донякъде като народ, само за да се оправдаем. Бих го казал на всички мои сънародници - да искаш по-добър свят не стига, трябва да работиш за него."\nПаралелно с това отбелязва:\n"България трябва да бъде много по-креативна в това как да запазва младите си хора тук. Тя има едно ключово предимство - сърцето на тези хора. Защото всички ние, които сме заминали в чужбина, имаме нужда от България. А се оказва, че и България има нужда от нас."\nВижте целия разговор с д-р Лунд във видеото.\n#Димитър Лунд #Спешна помощ\nШарлът Хорнетс удари шампиона Милуоки в НБА


Дамски часовник Festina 20337/2 | BRASTY.BG\nМодерни часовници Festina от колекция Mademoiselle. Идеален аксесоар за жени предочитащи аналогов и кръгъл часовник. Във вътрешността на устойчив, висок 9 mm корпус, който е изработен от качествена неръждаема стомана, ще намерите надежден кварцов механизъм, управляващ широк 32 mm циферблат. Надеждно е защитен с устойчиво минерално стъкло. Както сами виждате, корпусът е покрит с златен, циферблатът е комбиниран, a каишката е от златен цвят. Доминиращият материал е стомана. Тези часовници имат степен на водоустойчивост 5 ATM.\nпетък 3. 4. При Вас 289,99 лв. ОТСТЪПКА 30 % 202,99 лв.\nУдължена гаранция на механизма (+1 година) 16,24 лв. Случайна повреда и кражба (1 година) 18,27 лв.\nНапишете рецензия за продукта Дамски часовник Festina 20337/2


НОВИНИ ЗА ЗДРАВЕОПАЗВАНЕТО (10.03.2020) – БАПЗГ\nБАПЗГ > НОВИНИ ЗА ЗДРАВЕОПАЗВАНЕТО (10.03.2020)\nНОВИНИ ЗА ЗДРАВЕОПАЗВАНЕТО (10.03.2020)\nВРЕМЕННО ПРЕУСТАНОВИХА ОБУЧЕНИЯТА ПО ПУЛСС\nВременно са преустановени обученията по линия на проект BG05M9OP001-3.007-0001 „Подобряване на условията за лечение на спешните състояния“ (ПУЛСС), на които подлежат всички работещи в системата на спешната медицинска помощ – лекари и медицински сестри, фелдшери и лекарски асистенти, парамедици и шофьори на линейки. Със заповед на директора на Националния център за обучение и квалификация в системата за спешна медицинска помощ (НЦОКССМП) от 8 март, обученията по ПУЛСС са преустановени за периода 9 – 13 март, включително, съобщиха от МЗ.\nПричина за мярката, с оглед обявената национална грипна епидемия и установените случаи на новия коронавирус у нас, е центровете за спешна помощ да разполагат с всички свои медицински екипи, а също така и да не се допуска струпване на много хора в затворени пространства, съгласно разпореждането на здравния министър. При необходимост, заповедта на директора на НЦОКССМП ще бъде актуализирана.\nМинистерството на здравеопазването изпълнява проект ПУЛСС в качеството си на конкретен бенефициент по Оперативна програма „Развитие на човешките ресурси“ 2014 – 2020. Основна цел на проекта е подобряване качеството на предоставяната спешна медицинска помощ чрез инвестиции в човешкия капитал. Общият бюджет на ПУЛСС възлиза на 7 млн. лв., които са 100 % безвъзмездна финансова помощ, а крайният срок за изпълнението на проекта е 30 септември 2021 г.\nБЛС НАСТОЯВА МИНИСТЕРСКИЯТ СЪВЕТ ДА ПЛАТИ НА БОЛНИЦИТЕ, КОИТО СА ПОД КАРАНТИНА\nБългарският лекарски съюз настоява Министерският съвет да плати на болниците, които са под карантина, дейността, за която те имат договор с НЗОК, но няма да могат да изпълнят. Това става ясно от писмо на председателя на БЛС д-р Иван Маджаров до министър-председателя Бойко Борисов с копие до министъра на здравеопазването Кирил Ананиев, публикувано в сайта на съсловната организация.\nПредложението на БЛС е направено във връзка с регистрираните случаи на COVID-19 в България и издадените от министъра на здравеопазването заповеди, с които беше въведен карантинен режим на работата в УМБАЛ „Д-р Георги Странски“ в Плевен и МБАЛ „Д-р Тота Венкова“ в Габрово. В тази ситуация лечебните заведения не могат да работят в нормален режим по договор с НЗОК.\n„От бюджета на Министерски съвет да бъдат отделени средства за гарантиране на възнагражденията на лекарите и специалистите по здравни грижи и за покриване на разходите на лечебните заведения в рамките на суми до миналогодишния приход на лечебното заведение по НЗОК за същия месец“, пише в писмото.\nБЪЛГАРИЯ ДАРЯВА КОМПЮТРИ И МЕДИЦИНСКО ОБОРУДВАНЕ НА РЕПУБЛИКА СЕВЕРНА МАКЕДОНИЯ\nВицепремиерът и министър на външните работи Екатерина Захариева, която е на официално посещение в Скопие, предостави на Република Северна Македония компютърно и медицинско оборудване по два проекта, финансирани по линия на българската официална помощ за развитие, съобщи пресслужбата на Министерството на външните работи.\nНа среща в Министерството на здравеопазването в Скопие министър Захариева предаде на служебния министър на здравеопазването Венко Филипче 14 компютърни конфигурации, с които ще бъдат оборудвани пунктовете за ваксинация на територията на цялата страна. Българското дарение е част от проекта „Е-имунизация. 14 лаборатории за ваксиниране против морбили и други инфекциозни заболявания. Служба за подкрепа на студенти с нарушено здраве“ на обща стойност 55 000 лева.\n„Радвам се, че предоставените компютърни конфигурации ще спомогнат да се изгради електронен регистър на ваксинираните. Този регистър ще е много полезен“, каза Екатерина Захариева на срещата с министър Венко Филипче.\nКъм момента пунктовете за имунизация на територията на Република Северна Македония не разполагат с компютри, за да дигитализират данните за извършените имунизации. Евентуалната бъдеща ваксинация срещу коронавируса COVID-19 в Република Северна Македония ще се извършва в същите пунктове за имунизация.\nПо втория проект, финансиран от българската официална помощ за развитие, Република Северна Македония получи медицинска апаратура – хлоридометър, за ранна диагностика на тежкото белодробно заболяване кистична фиброза. Дарението бе предоставено на детската белодробна болница „Козле“ в Скопие в присъствието и на служебния министър на външните работи Никола Димитров.\nД-р Даниела Дариткова: ПРЕМАХВАНЕТО НА ТЪРГОВСКИТЕ ДРУЖЕСТВА НЯМА ДА НАПРАВИ ЗДРАВЕОПАЗВАНЕТО ПО-ДОБРО\n“Познавам проблемите на медицинските сестри. Медицината е екипна работа, аз работя с медицински специалисти – със сестри, рехабилитатори, лаборанти от години – и смятам, че наистина трябва да се търси решение на проблемите и ние го търсим. Някои решения са намерени и няма ситуация, която да налагаше наистина такива крути мерки и събития”. Това каза в ефира БНТ председателят на Комисията по здравеопазването в 44-то НС д-р Даниела Дариткова, информира Zdrave.net.\nТя подчерта, че е реагирала остро на ситуацията, защото се е почувствала отговорна за случилото се. „Тези протестиращи пет медицински специалисти бяха допуснати в залата на Комисията по здравеопазване на заседанията на Комисията по здравеопазване от сътрудничките в моята комисия. Последвалите събития ме правеха отговорна за това и аз съм свикнала като лекар да нося наистина отговорност за здравето и живота на хората. Имаше риск в случая, който предизвика моята остра реакция. Смятам, че не това е начина, по който трябва да се постигат определени цели. Диалогът е в основата на всичко и той не е спирал“, каза д-р Дариткова.Тя уточни, че всеки директор на лечебно заведение може да преговаря със съответните синдикални организации и да постигне такова ниво на заплащате, което е допустимо за лечебното заведение.\n„Зная за много лечебни заведения, които са увеличили заплатите на всички работещи в тях, защото няма как изолирано да се увеличат заплатите само на медицинските сестри. Но, останалите поставени искания ние може би трябва да ги диференцираме. Това, което беше поставено като искане от петте окупирали 130-та зала на Народното събрание медицински сестри срещу това те да напуснат залата нямаше как да бъде разрешено“, каза д-р Дариткова и заяви, че например категорично не може да се допусне да има еднакво заплащане на медицинските работници, независимо от мястото, на което работят. По думите й друго такова искане е премахването на търговските дружества в здравеопазването. „Не виждам с какво това ще направи по-добро здравеопазването и очакванията на сестрите за по-високи заплати. Търговските дружества са само търговска форма, всъщност това са лечебни заведения. Търговското дружество не определя дали това ще бъде начина на плащане, чрез клинична пътека или по друг начин. Ако има някакъв проблем, който кара пациента да се чувства неудовлетворен, това на първо място е отношението на персонала. Наистина има и нерегламентирани заплащания, които отново би трябвало да се регулират, защото е ясно, че за това, за което плаща Здравната каса не бива да се взимат допълнителни средства“, заяви тя.\nНЕ СА РАЗПЛАТЕНИ ПОЛОВИНАТА ДЪЛЖИМИ ЗАПЛАТИ ЗА МЕДИЦИТЕ В МБАЛ-РАДНЕВО\nФинансовите задължения на МБАЛ „Д-р Димитър Чакмаков“ – Раднево е приблизително 909 000 лв., от които просрочени са 323 000 лв., делът на неразплатените задължения за персонал е 51% – 282 000 лв. за заплати и 182 000 лв. за осигурителни вноски на работещите. Това отговаря министърът на здравеопазването Кирил Ананиев на двама депутати от „БСП за България“ – Георги Гьоков и Драгомир Стойнев, които му поставят въпрос за реалното финансово състояние на лечебното заведение, начина му на управление и размера на възнагражденията на ръководния персонал.\n3 163 лева е взимала управата на болницата в Раднево, става ясно от писмения отговор на министъра, който прави уточнение, че цялата информация, която той излага се основава на получените от него отчети за последното тримесечие на 2019 г. На въпрос на двамата депутати дали ръководството на болницата е получавало над 5 000 лв. заплата на месец, министър Ананиев отговаря, че той не разполага с такава информация.\nМБАЛ „Димитър Чакмаков” е 100 % собственост на Община Раднево. По тази причина финансовият контрол на лечебното заведение, в това число и върху размера на възнаграждението на управителя на болницата, трябва да се упражнява от Община Раднево, припомня министърът.\nВ отговора си Кирил Ананиев информира още, че е сезирана Изпълнителна агенция „Медицинки надзор”, която започва проверка в лечебното заведение.\nУВЕЛИЧАВАТ С 10% ЗАПЛАТИТЕ НА МЕДИЦИТЕ, КОИТО РАБОТЯТ В ДЕТСКОТО И УЧИЛИЩНОТО ЗДРАВЕОПАЗВАНЕ ВЪВ ВАРНА\nЛекарите и медицинските сестри, заети в сферата на детското и училищното здравеопазване във Варна, получиха 10% увеличение на работните си заплати. По-високите възнаграждения те ще получат със задна дата от 1 януари 2020 г. По този начин основната заплата на медицинските сестри става 990 лв., а на лекарите – 1210 лв. Това съобщи Анастасия Георгиева, директор на дирекция „Здравеопазване” в община Варна, информира Clinica.bg.\nРъстът на възнагражденията стана възможен след сключен Колективен трудов договор, подписан от кмета Иван Портних и представители на синдикатите, казаха от общината. От по-високите възнаграждения ще се възползват 658 служители от детските ясли, яслените групи в детските градини и здравните кабинети към училища и детски градини на територията на Община Варна.\nНа всички тези щатни служители за Деня на здравето – 7 април, ще бъде изплатена и по половин минимална работна заплата.\n“УМБАЛ – ПЛОВДИВ” И УМБАЛ “СВЕТА МАРИНА” С НОВИ ДИРЕКТОРИ\nДосегашният прокурист на „УМБАЛ-Пловдив”АД д-р Динчо Генев е новият изпълнителен директор на лечебното заведение. Той поема ръководството на болницата от д-р Аргир Аргиров, който бе освободен от директорския борд на проведеното днес извънредно Общо събрание на акционерите заедно с Анести Тимчев, който е зам.-кмет на община Пловдив, информира Clinica.bg.\nВ новия Съвет на директорите на мястото на освободените бяха избрани д-р Динчо Генев и Костадин Атанасов, началник отдел “Бюджет и финанси” в Министерството на здравеопазването, който бе избран за председател на борда. Третият член на директорския съвет е бившият народен представител д-р Катя Попова, която досега беше негов председател.\nПроф. д-р Силва Андонова е назначена за изпълнителен директор на УМБАЛ „Света Марина“-Варна на мястото на избрания за ректор на МУ-Варна проф. д-р Валентин Игнатов, съобщиха от лечебното заведение.\nОТРИЦАТЕЛНИ СА ПРОБИТЕ НА КОНТАКТНИ ЛИЦА СЪС ЗАРАЗЕНИТЕ ОТ ГАБРОВО И ПЛОВДИВ\nОтрицателни се оказаха 8-те проби на контактите лица на заразените с COVID-19 от Габрово и Пловдив. Те бяха изследвани повторно в Националната референтна лаборатория към Националния център по заразни и паразитни болести, съобщиха от ВМА.\n171 проби са изследвани в Националната референтна лаборатория, от тях 8 се уточняват. В средата на деня ще стане ясно дали са положителни или се отхвърлят като такива, уточни проф. Мутафчийски. Във ВМА днес ще изследват 28 проби. Вчера, 9 март, от лечебното заведение са изписани шестимата пациенти, които са изкарали карантина, добави той. Предстои да бъдат изписани още петима, ако техните проби покажат отрицателен резултат. Днес се предвижда отваряне и на втори консултативен кабинет към втора инфекциозна клиника.Там ще се консултират и ще взимат проби дори и на тези хора, които са насочени към домашно лечение.\nВ света заразата ескалира. Само за последното денонощие обявените случаи на заразени с коронавируса\nв Италия са 1797. Към 6 часа сутринта общият брой на заразените там достигна 9 172 души, съобщи проф. Мутафчийски. Това означава, че Италия вече е втората страна с най-много заразени след Китай. В Корея с новия коронавирус са заразени 7 500 души, в Иран – 7 161, а във Франция, Испания и Германия заразените са над 1000. „Новите случаи са в Гърция 11, в Сърбия има още едни нов обявен”, уточни началникът на Щаба.\nСЪДИЛИЩА ОТЛАГАТ ОТКРИТИТЕ ЗАСЕДАНИЯ ЗАРАДИ COVID-19\nЧленовете на Съдийската колегия на Висшия съдебен съвет препоръчаха на aдминиcтpaтивнитe pъĸoвoдитeли нa cъдилищaтa откритите съдебни заседания да ce oтлoжaт за срок дo eдин мeceц.\nРешението е в отговор на заповед на министъра на здравеопазването от 8 март т. г. , когато бяха оповестени първите за България случаи на заразени с COVID-19. Това обясни в ефира на БНР представляващият Висшия съдебен съвет Боян Магдалинчев: “Ще продължат да се разглеждат делата, които са на закрити заседания по принцип, и по наказателните, мерките за неотклонение, процедурите по несъстоятелност. Тоест няма стопроцентово неразглеждане на делата, а само по отношение на тези, които са в открито заседание и е свързано с явяване на страни, свидетели и лица в съдебна зала”.\nВчера стана ясно, че в Габрово, където бяха открити два случая на заразени с COVID-19, председателят на окръжния съд Веселина Топалова е издала заповед, с която до второ нареждане са отменени съдебните заседания. Заповеди за преустановяване на всякакви масови събития има издадени и в други звена на съдебната власт. Съдебни сгради в столицата и в страната масово се дезинфектират, а на отделни места се измерва и телесната температура.\nСПЕШНИТЕ ЕКИПИ В СОФИЯ СА РЕАГИРАЛИ НА 14 СИГНАЛА СЪС СЪМНЕНИЕ ЗА КОРОНАВИРУС\nНа 14 сигнала, при които е имало определено съмнения за коронавирус, е реагирала столичната „Спешна помощ“ на 8 и 9 март т.г. Това съобщи в интервю пред „Хоризонт“ на БНР доктор Георги Гелев, директор на ЦСМП – София. След посещения от подобен характер линейките се дезинфекцират, обясни още доктор Гелев.\nНай-много сигнали за двата дни са подадени за хора с висока температура в София и Софийска област, каза още той: „126 повиквания за температурни състояния. Освен тях имаме 82 консултации, които сме дали по телефона и сме насочили гражданите към личния им лекар и 14 обаждания със съмнения за коронавирус“.\nМного сигнали и извозени до болници в София хора е имало и от граничен пункт Калотина, откъдето влизат много пътници, идващи от Италия. „Това са хора, пътуващи с автобуси и коли. Там обикновено човекопотокът от Италия е около 4000-5000 човека на смяна за 12 часа. Оттам имахме в предходните дни доста извозвания на граждани с повишена температура“, каза още д-р Гелев.\nБЪЛГАРСКА ФИРМА Е РАЗРАБОТИЛА МИКРОМОЛЕКУЛА ЗА ЛЕЧЕНИЕ НА БОЛНИ С КОРОНАВИРУС, А БАН – ЗАЩИТНИ МАСКИ ЗА ШИРОКО ПОТРЕБЛЕНИЕ\nБългарска фирма за иновации е разработила микромолекула за лечение на болни с коронавирус.\nТова потвърди пред премиера и министрите на днешното правителствено заседание Костадин Петков, председател на Надзорния съвет на „София Тех Парк“, съобщи БНР.\nПредседателят на БАН Юлиян Ревалски съобщи, че академията е разработила модели на защитни маски за широко потребление.\nРазработката за лечение на коронавирус е изцяло българска, съобщи Костадин Петков: „Четири години се разработва специална микромолекула за обработка на коронавируси от различните типове. Имат много положителни резултати, отзиви от лабораториите, където са ги изпратили за първа сертификация, това са две лаборатории в Щатите и една в Белгия. Премиерът поема ангажимент да съдейства чрез контактите си на европейско ниво да ускорим процедурите по изпитване“.\nКлиничните изпитания на микромолекулата могат да започнат до два месеца. БАН формира група от специалисти в помощ на Националния оперативен щаб за борба с коронавируса, съобщи председателят на академията Юлиян Ревалски.\nИнститутите по органична химия и по полимери са разработили модели на защитни маски.\n„Системата е свързана с получаване на активно вещество, което да очиства въздуха, слага се вътре в маската и да бъде сменяемо на базата на активен въглен и на базата на рециклиране на материали, а другата разработка е на института за полимери, където се разработват филтри на нано ниво“, уточни акад. Ревалски.


【Страховитото в историята: Коварните римляни】 Егмонт България • Цена | Ciela.com\nИсторията понякога наистина е ужасна. Но когато разберете какво е било миналото в действителност, изведнъж виждате, че то е невероятно вълнуващо. Сигурно си любопитен да научиш:\n* Как Цезар не послушал гадателя да не ходи в Сената и… бил убит; * Защо Нерон искал да удави… майка си; * Защо в римската армия провеждали… децимация; * Калигула всъщност е прякор, който означавал… ботушче; * Какво се прави на римски празник.\n📚 Страховитото в историята: Коварните римляни


Власт :: Борисов в Рохлево: Трябва да се обединяваме, а не да се разделяме :: Политика\nБорисов в Рохлево: Трябва да се обединяваме, а не да се разделяме\n"А викат - Народа не те иска. Не слушаш ли по новините", попита Борисов кмета. А той отвърна - "Аз новини не гледам. Слушам какво казват хората.". И какво казват, попита Борисов. "Искаме си го", отвърна кметът.\n"Ние трябва да се обединяваме, а не да се разделяме. Затова не искам такива неща да се случват", коментира още Борисов.\n"Ама с тези хора обединение не става, те не виждат истината и я крият, казват на черното бяло", категоричен бе кметът. Той заведе Борисов до пътя, който искат да се ремонтира и отсече, че досега нищо не е правено преди ГЕРБ, защото се е крадяло. "Ние помаците досега не сме видели добро от никого. А ние сме българи и работим за тази държава. Идват да ни използват гласа и духват, а вие обещавате и правите", каза още той.\nПреди това Борисов бе във велинградското село Грашево, където местните искат ремонт на пътя. С него е и зам.-регионалният министър Николай Нанков, който каза, че скоро ще има проект на него. Хората настояха премиерът да дойде и на откриването на пътя, когато е готов и го поканиха и сега да го почерпят, но той издаде тайна за зам.-министър Нанков. "Сега съм взел Нанков, който се ожени тайно в четвъртък и няма да се бавим", пошегува се Борисов.\n"София не е България", казаха пред премиера местните. Те се похвалиха, че получили и училищен автобус, а Борисов напомни, че властта е дала над 20 млн. лева за нови училищни автобуси. Той поясни, че в новата програма ще заделят между 50 -100 млн. лева само за селата в страната и тяхното облагородяване, в това число и за пътищата между тях, вместо да ги правят едно по едно. На 15 октомври пък трябвало да бъде завършено школото в Бирково, а Борисов обеща да отиде да го види.\nМестните пък изтъкнаха, че много хора са идвали в региона - сред които и Цветан Цветанов, ДПС, но само той оставял следа след себе си и докоснал хората. Премиерът попита пенсионерите дали са доволни от 50 лева допълнителна добавка към пенсиите. "Взимате ли 50 лева към пенсиите? Да? Е, кажете едно "Добре е!", че ме питат къде отиват парите... еми ето къде отиват – при хората", отсече премиерът.\nБорисов бе изпратен с аплодисменти и викове: "Бойко, Бойко!", както и бе посрещнат минути по-рано. Накрая поръча на Нанков още вторник и сряда да събере експертите и да начертаят проекта за ремонт на пътя. "Нали виждаш, като говорят от името на народа. Народно въстание....Ето тези са повече от тези на площада. И виждаш кои са идвали - Цветанов и Пеевски и нищо не са направили", каза Борисов. Кметът пък се похвали, че сменили автобусите на всички училища. Борисов пък заяви, че в региона са 100 % мюсюлмани и идват да им покажат, че се работи, иначе щели "да ги вземат за един ден", а не за да им викат "Браво". "Най-важното е - войната е между ГЕРБ и ДПС. Другите са за цвят и меродия", каза Борисов за смесените райони у нас.\nМалко по-късно Борисов вече беше в село Мечо корито, където отново бе посрещнат с ръкопляскания и викове "Бойко". Те го посъветваха да не подава оставка. "Не те пускаме да подавате оставка", казаха местните и поясниха, че се прекланят пред него като човек и премиер. Благодариха му за свършеното и новия път. "Сега разбрах защо не са правили този път. То е дерета, то камъни", каза премиерът и се пошегува, че сега учат географията на България, явно визирайки обиколките из малките села. По думите му пътят ще струва 10 млн.лева.\n"Да дойдат тия, които говорят от паветата, те по-далече от паветата не знаят. Ама да дойдат и да видят какво правите, как се копае в този камък и ни правите нови пътища в скалите", казаха местните. Те изтъкнаха, че преди са идвали от Костов, през Първанов до Цветанов. Те си поискаха и физкултурен салон. Премиерът пък ги посъветва да изчакат малко да завършат училището, а след това и салона. От думите му стана ясно, че ще поръча на министрите Красен Кралев и Красимир Вълчев да направят два типове проекта за физкултурен салон. След това обаче част от местните си поискаха целодневна градина, а не физкултурен салон.\nХоджата пък поясни, че имат нужда от ремонт на джамиите. Борисов попита дали си получават заплатите, както свещениците и обеща, докато те са на власт, това да продължи. "От името на народа никой не може да говори. И един човек, и той е народа", каза Борисов. Поясни, че работят добре с Мюфтийството, като поясни, че сега за започнали ремонти на джамията в Разград и други градове. "Тук сте 100 % мюсюлмани. Виж как се радват. Ето това е етническа толерантност", каза министър-председателят.\nМестните поискаха да се довърши и един друг малък пътен участък, който лично Борисов отиде да провери в какво състояние е. Обясни, че основата е добра, но липсвали канавки. "Затова в Австрия и Швейцария ходят туристи, защото има път", каза още премиерът.\nТой попита ходжата, че така не идват при тях мисионери, който на свой ред повдигна въпроса за Ислямския институт, който да се "легитимира" и да получи нова сграда. Борисов пък сравни района и гледката с Швейцария, а местните го почерпиха с бонбони.\n"Родопите и тези пътища, които правим... Красотата на австрийските и швейцарските Алпи, нашите Родопи са по - хубави", каза Борисов и отрече слуховете, че пътят не е за хората, а се прави заради местната мина. Той добави: "Нашите опоненти, освен с манипулации и да лъжат хората... Според вас ли го правим или за друго. Вие ли искате да оправим пътя. Пътят не е за мината, а за хората".\nЕдна жена пък се оплака, че била съкратена като библиотекар само защото била в предизборния щаб на ГЕРБ. Премиерът веднага извади телефон с копчета и набра Боил Банов, за да сподели и пред него за проблема. "А, после казват, че ГЕРБ били тирани. Те затова на местни избори не могат да ме бият", каза Борисов и се похвали, че в София за 10 години направили улици, метро, естакади.\nДокато напускаше селото, Борисов подкара по новия път. "Единственият начин с тези хора да сме, е този. И се радват, и са благодарни и се чувстват българи", поясни той.\nНовият шеф на ЦИК ясен в началото на октомври\nВеселин Марешки: Няма как да има предсрочни избори, немислимо е\nМладежкото ДПС обсъди възможностите пред младите хора у нас\nГеорги Харизанов: Лягането по земята не е протест, а политически цирк на лица, които са нежелани от обществото\nДесислава Атанасова: Най-доброят мерител за обществено доверие са изборите и вота на суверена


Ивелина Василева, ГЕРБ: Реализираните инфраструктурни проекти в район „Възраждане“ ясно показват какъв е ефектът от европейската солидарност\nСофия. България е достоен член на Европейския съюз, а Българското председателство на Съвета на ЕС бе оценено като изключително успешно от нашите партньори. Това заяви по време на среща с представители на бизнеса в район „Възраждане“ народният представител и кандидат за евродепутат от ГЕРБ/ЕНП Ивелина Василева, съобщиха от пресцентъра на ПП ГЕРБ.\nВ срещата взеха участие кметът на Възраждане Савина Савова, заместник-кметът арх. Николай Диков, народният представител Тома Биков, Валя Чилова - председател на ПГЕРБ, областният клубен ръководител на ПГЕРБ - София Иван Костов, заместник-председателят на Столичен общински съвет Николай Стойнев, общинският съветник Борислав Борисов и представители на бизнеса\nИвелина Василева подчерта, че предстоят избори, които няма да бъдат леки. Тя коментира, че още в първите дни на новия Европейски парламент страната ни ще има много важна задача. „Трябва да защитим увеличаването на европейските средства за България, които ще бъдат предоставени на страната ни по линия на Кохезионните и структурните фондове. Към настоящия момент бюджетната рамка удовлетворява исканията на България и ще получим увеличение на европейския бюджет в размер на 3.5 млрд. лв. за програмния период 2021 – 2027 г. Ние държим политиката на сближаване да продължи, защото тя дава своите резултати“, добави Василева. Според нея много от реализираните добри проекти в район „Възраждане“ дават ясна представа какво можем да постигнем чрез средствата, които се осигуряват по линия на европейската солидарност. Тя добави, че голяма част от помощта на Европа е насочена към бизнеса, защото целта е подобряване на икономическата среда.\n„С европейски средства само тази година се реконструират 26 училища и детски градини“, каза зам.-председателят на Столичен общински съвет Николай Стойнев. Той добави, че листата на ГЕРБ е съставена от доказани специалисти, които защитават интересите на страната и са донесли видимите ползи от членството до всеки един район в България.\nКметът на район Възраждане Савина Савова показа реализираните проекти в района и предстоящите дейности. „Гордеем се, че най-новият парк в София – „Възраждане“, е открит през 2016 година именно в нашия район. До края на тази година той ще бъде разширен с нови 25 декара. Те ще включват обособена паркова зона с широки и открити пространства, площадки, места за отдих“, добави още кметът на района. Тя подчерта, че във „Възраждане“ се изгражда единственият в София аквапарк.


Камери следят Дядо Коледа как работи в пещерата\nКралската пощенска служба на Великобритания реши по холивудски маниер да зарадва всички малчугани в страната и по света. Тя нае актьори и оборудва една пещера с истински Дядо Коледа, джуджета и елфи. Там те вкупом приготвят подаръци за децата.\nКамери ги следят и излъчват по Интернет ежедневно какво и как правят.\nПървият сеанс е в 9,30 ч по Гринуич. Тогава Дядо Коледа получава чували с писма. До 14,15 ч той отговаря на многобройните запитвания, а в 16 ч на помощ идват елфите. Цялата тази патардия се наложила от многобройните писма до червенобузестия дядо. На ден кралските пощи обработват по 750 000. На стареца пишат не само малчугани.\nНаскоро английска жена предложила на Дядо Коледа да се омъжи за него и му изпратила в плик годежен пръстен. Пощите съобщиха, че ще приемат писма до дядото до 17 декември, след това няма да отговарят на запитванията.\nJourney.bg | Новини | Камери следят Дядо Коледа как работи в пещерата


Манчестър Сити има опция да си върне Енес Юнал от Виляреал » Букмейкър\nНачало Видео Манчестър Сити има опция да си върне Енес Юнал от Виляреал\nМанчестър Сити има опция да си върне Енес Юнал от Виляреал\nАнглиският клуб може да го откупи обратно срещу 28 милиона паунда след първия му сезон във Виляреал\nТурчинът е впечатляващ\nТурският 20-годишен национал Енес Юнал от Виляреал може да бъде откупен обратно от Манчестър Сити след края на сезона. Английският тим е включил такава клауза в договора за продажбата му срещу 12 милиона паунда. Текстът на клузата гласи, че Манчестър Сити може да го откупи обратно срещу 28 милиона паунда след първия му сезон като играч на Виляреал.\nДосега през кампанията в Ла Лига този играч е замесен в 8 гола – 4 отбелязани лично от него и 4 асистенции. Попаденията му са с екипа на Леванте, където бе преотстъпен, и Виляреал. Сумата за откупуване се покачва на 29,7 милиона паунда след втория му сезон. И на 31,4 милиона паунда след третия сезон. Ако в крайна сметка „гражданите“ не се възползват от тези възможности, цената на Юнал вече става 43,7 милиона паунда.\nПредишна статияНай-скъпият играч в света контузи глезена си\nСледваща статияИнтер трудно ще задържи Ян Карамо при себе си


Писане на формули в Quark | Photonik\nПисане на формули в Quark\nпетък, 13 февруари, 2009 г. QuarkXpressInDesign, QuarkXpressadmin\nОписаният по-долу урок е за QaurkXpress, но същите неща можете да приложите и в InDesign.\nЧесто в техническите книги можете да се сблъскате с формули, от които да ви настръхнат косите. Но в повечето случаи можете да се справите с този проблем без особени вълнения. Един от вариантите е да си инсталирате XTension за правене на формули. Но ако разберете, че го продават на цената на запазен Golf (например MathSetter е на скромната цена от 790 долара), бързо ще се откажете от тази идея.\nДругият вариант е да използвате редактора на формули в MS Word for Windows и да ги импортирате през клипборда като илюстрации. Но невинаги това решение работи коректно и понякога могат да ви “изгърмят” шрифтовете.\nОстава третият вариант  да си наберете и оформите формулите на ръка в QuarkXPress. Вярно е, че това е трудоемка работа, но, от друга страна, имате пълен контрол върху всички параметри на знаците, а това никак не е малко особено ако имате капризни редактори, които се формализират за всяка променлива.\nФормулата, която виждате в примера, е създадена именно в QuarkXPress. Ето как става това.\nПърво, ориентирайте се колко реда ще ви бъдат необходими за формулата. Ако имате дроби  значи ще ви трябват поне 3 реда, но за по-прегледно е добре да имате по един ред отстъп отдолу и отгоре на формулата  та значи 5 реда. За да доближите редовете на числителя и знаменателя, задайте на формулата лединг по-малък от кегела  ако знаците са с кегел 10 пункта, то ледингът може да бъде 8 пункта. Изпишете необходимите знаци за числителя и знаменателя.\nЗа знаци от гръцката азбука, използвайте латински букви, за които после ще зададете шрифт Symbol (или GreekMath, или нещо от сорта)  дано да имате такъв. Знаците “+”, “-”, “=” трябва да имат интервали и от двете страни. Колкото до знака “-”, изписвайте го със знака за минус (който като дължина е между дефиса и тирето).\nПроменливите обикновено се изписват с курсив (но не и числата и гръцките букви).\nОт Preferences е желателно да сте настроили Superscript и Subscript на 80% от височината на стандартната буква  така долните и горните индекси ще бъдат с по-малки знаци от нормалните. Скобите, които обхващат дробите, обикновено са по-дълги  след като сте ги изписали, изберете отварящата скоба и щракнете на командата Character от менюто Style. От появилия се прозорец изберете за Scale опцията Vertical и задайте стойности меду 200 и 300% (в зависимост от броя редове, влизащи между скобите). Повторете операцията и със затварящата скоба. Може да се наложи да свалите надолу получените скоби с минусови стойности в Baseline Shift от прозореца Character Attributes или с клавишната комбинация Ctrl+Alt+Shift+(. Дробната линия можете да получите и от редица тирета, за които да зададете тракинт –30 и те се превръщат в линия — това е по-удобно от изчертаването на линия, защото така те се преместват при нужда заедно с формулата.\nЗа елементи като корен е добре да си създадете готови форми, които да добавите в библиотека и да ги вземате оттам при нужда. За да направите знак за корен, използвайте инструмента за изчертаване на линии. След като го изчертаете, можете да добавите и празно текстово поле отгоре за евентуален степенен показател (не повече от 5-6 пункта). Групирайте всичко и го добавете в библиотеката. Удачно е да имате варианти за знак на един ред и знак на 3 реда  за дроб.\nЗнакът за сума си е обикновено главно S в шрифт Symbol, който е с големина на буквата няколко пункта повече от нормалния кегел. Знаците отгоре и отдолу на сумата съответно се намират на първия и третия ред на формулата и са не повече от 6 пункта. Знакът за вектор също не е особено сложен  поставяте след буквата стрелка от шрифта Symbol, повдигате я нагоре с Baseline Shift (Ctrl+Alt+Shift+)) и като намалявате тракинга, закарвате стрелката над нея. Най-накрая с инструмента за изчертаване на ортогонални линии изчертавате и дробните линии.\nС което формулата е напълно готова.\n← И пак за четенето на книги\tЗа бланките →


Блогът на vencivaleri1951 :: Уважаема,\n21.08 15:05 - Уважаема,\nПрочетен: 767 Коментари: 12\tГласове:\nтова са приказки, балалайни,. а не геополит анализ,извинявай, батька,, 20.08 07:47 "..Путин, както и Елцин,бяха "поставени" от едни и същи..Кукловоди..\nполитоика, не се коментира..с емоции, венци..съжалявам.."\nГеополитически анализи правят анализатори занимаващи се с тази тематика, политици и държавници с опит и интуиция и надарени Свише мъдреци. Аз не принадлежа към нито една от тези групи и нямам , кой знае какви претенции.\nИмам опита на ходил 7 десетилетия грешен и по тази грешна земя.\nТоест постингът ми е по скоро емоционален, съчувстващ и укоряващ довелите до тази поредна катастрофа тези изстрадали хора. Хора в паника, хора падащи от самолет, хора мачкани от колесника, хора убивани безпричинно по улиците,\nмайки и бащи, които ще погребат децата си станали жертва на настроението на примати и често тези родители ще видят смъртта на децата си. Познавам няколко човека воювали в Афганистан , разговарял съм. Имал съм колега от Кабул -състудент. И от него съм чул нещичко за тази страна, за безконечните междуплеменни войни и сблъсъци, в края на краищата довели до тези граждански , а в последствие и международни намеси. Цял живот съм се занимавал с градеж-това ми е била работата. Баща и дядо съм. И ме боли , когато се руши, когато се убива, където и да е. Така се е случило, че съм само дете, а винаги съм искал да имам\nбрат ...и дори на сестра :) бях съгласен. Бях много радостен, когато един ден през 60те проведох с родителите си първия сериозен разговор. Извикаха ме и ме попитаха , какво мисля за брат , или сестра? Изпаднах едва ли не еуфория...исках, та и сестра да е:) Тогава ми казаха , че най-вероятно това ще бъде дете от Виетнам. Не се случи, доколкото семействата трябваше да бъдат в непрекъснат контакт с виетнамското посолство, а професията на баща ми , а и на майка ми/ работеше често с курсисти нелегални/ изключваха подобни контакти. Разочарованието ми бе огромно, но пък спецално за случая почнах да чета/а в този период ми бе трудно/ за Виетнам много. Не разбирах защо децата трябва да остават без родители, просто така...Не разбирам и днес, още повече защо родители остават без деца. Не разбирам и едва ли ще разбера тази страст да трупаш "звонк" пък бил и той върху костите на мъже, жени, деца, възрастни хора.\nТи на това му викаш "балалайкане" цитирайки един от "господарите на света",\nили поне представящ се за такъв.\nАз нямам експертиза, имам болка.\nТи казваш че имаш експертизата-тук всеки казва каквото си иска. И какво ще струва твоята експертиза, ако война, атентат, или обезумяр наркоман те лиши от близък човек. А всичко това-оръжие , взрив, наркотици е геополитика. какво правим с твоята експертиза? Какво правим с умните ти съждения и менторски тон?\nХайде отиди и обясни на майките, съпругите, дъщерите на загиналите наши момчета в Кербала за геополитиката. Не ти знам университетите, не ти знам публикациите, не ти знам работните места, но знам, че нищо няма да можеш да кажеш.\n1. stiraks - Познавам няколко човека воювали в Афганистан\n31 българи воюваха по съветски време в Афган, точно 31. Ако нямаш нищо напротив бих искал да се свържа с тях.\n2. notfun - ...Венци, с такива, и подобни, йезуитски Пируети )\n( Благодаря за личният отговор,все пак..\n...може би си спечелил..булка си/ нищо против!) обичам галантни мъже..)\nно, тук Темата, не е..за "любов".то, вие, комунистите, я измислихте,умен е този виц!\nзабрави, не искам, да се "заплитам" в твоите..еквилибристики..\n....ти ,не разбираш Геополитиката,в нейният дълбок (окултен) смисъл\nа, се плъзгаш, по "удобните" ти прополитически идеологеми..и битови страсти..\nкогато, Георги и Радо, ти казват, че си лицемер /вярвай,не искам, да те обидя\nтова, е точно..поради тази двойнственост, която, уви, ти не можеш\nда надраснеш! затова, и ти написах, че не можеш,и не желаеш, да бъдеш\nлогичен, последователен, и..мъдър, както повеляват опита, и ерудицията ти\nот една сериозна позиция..\nразбира се, това е твое право, и твой избор!\nмоята водеща Идея в Живота,е от многоо по Висок порядък, лично\nдостойнство, и устойчив морал..бъди сигурен!\nможе и да се види,аз пиша по много сериозни Теми, всеки ден..от около 8г..\nбъди здрав,и бодър, щом те кефи блогуването, коя съм аз..да те тревожа)\n3. leonleonovpom2 - Здравей, Венци!\nТова е много интересен похват в психологията Незнанието да се прикрива с ......многознайство! Фалшиво , разбира се!\nИмах сблъсък с един, лека му пръст в две теми - бира и кашкавал Основни!\nЗа бирата беше подведен от грешен етикет- съдържание И писан малц.там!\nБирата няма как да съдържа малц Турците бяха написали правилно- съставки, което е различно от това, какво съдържа бирата Е, като съставка малцът го има, разбира се! Но беше много компетентен на база папагалски знания и щастлив Че, видиш ли, какво е демонстрирал на мен?\nСъщото беше и при кашкавала Е, не можа да разбере компанията му, че нямат право! Абсолютно никакво!\nИмето идвало от качокавало - на кашкавала? Поради ред глупости е така !Две са особено големи обаче!Първата ,че думата е италианска и издва от румънския в българския?\nКашкавалът е Български продукт от памтивека, всепризнато е и няма как да дойде думата от румънски Защото той е нов език-създаван от 17- ти век насам Излиза ,че кашкавалът е нямал име дотогава?\nИ по- голямата глупост! Ако качокавалът се сложи на рафта на Български магазин като кашкавал, санитарните власти ще го конфискуват като такъв! Има въздух в него, а кашкавал с въздух подлежи на брак!\nНо, казано е ,с глупец не спори, той всячески ще се помъчи, да те изкара такъв! За негова сметка!\n4. vencivaleri1951 - Здравейте,\nС удоволствие бих Ви помогнал, но не са българи-един чеченец, един наполовина калмик, наполовина руснак и двама руснаци. Следвал съм в СССР, много командировки имам там. Виж, чеченецът е във Варна, брат е на мой състудент, когото изтеглихме още през първата чеченска война. Установи се във Варна, а след това почна да тегли родата си.\nС калмика имам интересно преживяване. Бях командировка в Елиста и колегата с който работех ме помоли да го покрия за няколко часа, а после реши и мен да вземе.\nНегов съсед се върнал от Авганистан и след две , три години блокира. Не говори, почти неподвижен и това изведнъж-събужда се почти в кома. Изследвания множество, всички показатели ОК. Съизмерими с тези при постъпването в армията-спецназовец\nВ това време в Елиста гостува помощник някакъв на далай-лама, който бил и лечител. Решават близките да заведат "авганеца" при този лечител. Колегата уредил нещата.\nПърво мина някаква млада жена, човекът я прегледа , говори и нещо, даде и илачи май- Жуната си тръгна. После дойде ред на нашия човек, но той блокира още повече и не можа да тръгне. Тибетецът дойде сам. Накара го да легне на земята, мачкаше го по цялото тяла, ходи върху му, а после почна движения с ръцете над него... Виждахме, че болният се съвзема и цвят доби, и дълбоко дишане се появи. Лечителят обратно-посивя, лицето и тялото му излъчваха болка, която се усилваше като че ли. Колкото болният ставаше по добре , толкова лечителят страдаше. Болният се изправи и сякаш невярваше, а другият рухна на някакъв стол наблизо. Така може би 10 ина минути. След това дойде при калмика и това което чухот превода, беше че много мъка е видял, че честен и доблестен войн е бил и , че всичко веце ще бъде зад гърба му. Ако не знаех, че нещата са истински щях да мисля, че е уговорено, че е цирк. Тибетецът успя според мен да изтегли меланхолията върху си\n5. vencivaleri1951 - А защо пък "булката ми да не ме е спечелила"?\nИ защо не на разговор за "окултното" В подготовката и има изпити по религия и ребигиозни учения. Разбира се готвили са я за по- ниско ниво /в сравнение с твоето/-гимназия , университет. По късно ще работи с ученици и студенти, а не с правителите на планетата.\n"Вирнатият" ти нос Юлке, не позволява да схванеш , да прочетеш дори какво съм написал-а аз написах поредната катастрофа, визирайки и Съветската намеса.\nИ катастрофите станаха, не за друго, а защото на авганците им определяха системи за които те не бяха готови. Нещо повече, ментори им бяха държави, които по късно ще се сгромолясат, или опорочат предлаганата система.\nКомунистическите идеолози решиха да правят соц държава/ Нали вмениха на Наджибула, че е направил социалистическа революция/ от страна , която няма ни база, ни настройка. Американците пък се опитаха\nда наложат западна демокрация посредством корумпиране на създадения изкуствено елит/познато ни е/ и организирането на няколко гей парада!?\nИ това в държава в която за кражба режат ръце, а за аморални/според вярата им/ деяния убиват с камъни.\nИ Съветите, и американците се провалиха. Китай може би ще успее да се настани на терен и работи по това от години. Има шанс за успех, защото е предсказуема и успешна държава-и с база , и с настройка. Ще видим.\nГеорги бил прав, като ме нарекъл лицемер защото според теб демагогствам , че мразя рушенето и убиването. Ами Жоро "правият" трябва ли да му вярвам, когото те нарича /за пача се сещам , като най-поносимо определение/ какво ли не.\nВиж Юлке, не можете нито ти нито правия и праведен Георги да ме вкарате в простотията на изказа си/не винаги/ гарниран с надути фрази. Предпочитам, /а и така съм възпитан / блуса пред марша и чалгата.\nОше повече когато тази чалга е "релевантна" ,"мицеларна", "окултна":)\nСлезни малко от висините при простолюдието. Половината от коментарите са твои в този постинг и ти успя за нула време да се заядеш с всички, а накрая да обвиниш другите в плюене/блога плювалник/. Добре, но общо взето ти си "примата" в блог бг. Където не те трият , или псуват все даваш акъл\nТи с тези яхти си абравила родните жп прелези, а там обикновено има надпис\n-Спри, огледай се, и ако не иде влак премини\nДано си ме разбрала. Бъди отново здрава!\n6. notfun - обожавамм, да бъда..кратка...благодаря, отново..за "трибуната)))\nтова са приказки, балалайни,а не геополит анализ,извинявай, батька,,\n"..Путин, както и Елцин,бяха "поставени" от едни и същи..Кукловоди..\nда добавя кратко - как така, ЕЛЦИН, пияндето, ще "слага" Вова Путин, Първи мъж ??))\nнямам други въпроси, лека вечер...\n7. stiraks - Разбрах\n8. radostinalassa - Единственото добро за Русия, което направи Елцин е ...\nче докара Вл. Путин на власт. Точно така е .\n9. radostinalassa - Най -малкото е , че има две групи кукловоди....\nили тези в едната група не са всичките на едно мнение.Затова от наша гледна точка не са толкова важни парите, а езика на държавите и техният състав, удържането на джендърството, заради влиянието му над децата.\n10. planinitenabulgaria - Установихме самоличността на поета, написал стихото за Вас - Валери Станков!\nАз съм Венци, хубавецът,\nна Балканский полуостров\nняма друг кат мен!\nГорячими маркспутинскими приветами и един музикален поздрав от мен:\n11. notfun - :-))))))))))\n12. radostinalassa - Този даже едни снимки не може ...\nда качи. И е доста съмнителен тип. Пак си е удрял главата по скалите.


Апартамента на Еко\nЗаглавие: Апартамента на Еко Съб Май 11, 2013 8:41 pm\nЗаглавие: Re: Апартамента на Еко Съб Май 11, 2013 8:54 pm\n“Feel my fantasy”\nNow. I wanna feel u\n|Няколко години по – късо след смъртта на Майкъл , когато вече спокойно я оставиха да се върне в Сиатъл, Алекс бе свободна от една страна й се искаше да си върне за неговата смърт, но не искаше да се замесва повече в онова място. Да май най – добре щеше да е седи колкото се може на страна от него, а като се замислеше за това, не бе виждала цели три години Александър, а толкова много имаше да му разказва.. Но най – вероятно и това нямаше да свърши странеше ли от онзи свят трябваше да страни и от него.\nБеше решила да направи нещо за себе си, бе чула че освен познатата им Зара Еко, в града се е появил нов художник, може би идеята й да го посети никак не беше лоша.\nИ именно това направи намери адреса на господина и щеше да иде без предупреждение, но какво я интересува, на нея й бе достатъчно малко акъла за да иде където й да е било без каквато и да е било покана. Стана от неудобното легло с което определено не бе свикнала и излезна от апартамента запътила се към , адреса с който не бе никак трудно да се сдобие. Вървеше по улицата, беше й интересно какво щеше да види и дали работеше по същия начин като госпожица Еко, може би всичко се предаваше в кръвта им... Кой знаеше. Подсмихна се на мислите си и продължи към адреса по улицата. Беше пъхнала ръцете в джобовете си, а косата и бе преметната на една страна.\nКогато стигна адреса, влезна в сградата и продължи към етажа който й бе написан.\nПрехапа леко устната си и позвъни лекичко на звънеца, като се облегна на рамката на вратата, пъхнала ръце в джобовете на дънките си и чакайки някой да й отвори вратата. Когато вратата се отвори, а тя видя перфектно сложения мъж пред себе си преглътна лекичко, едва ли бе очаквала именно това.\n-Предполагам Вие сте Габриел Еко? – попита тя повдигайки раменете си, и прехапа лекичко крайчето на устната си.\nЗаглавие: Re: Апартамента на Еко Съб Май 11, 2013 9:37 pm\nГабриел раздразнено тръгна към входната врата. Някой още по- досадно се опитваше да го намери и му се искаше да се скрие и да не приема кой да е в дома си, но писъците на щастливото бебе издаваха, че в апартамента съществуваха хора, а ако бяха социалните, щяха да му отнемат Хейдън под предтекст, че го оставяше сам самичък. Което не беше вярно, но едно скриване от посетители би довело точно до тази мисъл.\nЗавъртя ключа в ключалката бясно и отвори вратата с трясък. Дървената плоскост се удари в стената отзад и издаде жален, скърцащ звук. Но Еко нямаше време да се занимава и с чувствата на вратата. Когато осъзна, че стои пред сексапилна непозната, която с интерес питаше дали е Габриел Еко му идеше да си лепне на челото бележка с "Габриел Еко не е вкъщи, в момента присъствате в компанията на развалината, която остана от него".\n- Вие стоите пред госпожа Габриела Неекологична - заядливо рече той срещу натрапницата и скръсти ръце пред гърдите си.\nНещо пропълзя между краката му и удари по прага на вратата с метална лъжица по- голяма от устата му. Гейб стреснато и бързо се наведе надолу и подхвана Хейдън така, както се подхващаше чувал с картофи. Прегърна го близо до гърдите си и се опита да усмири ръката, която невнимателно размахваше прибора и сякаш целеше да го удари по челото.\n- Съжалявам - извини се Габриел на жената и хвана ръчичката. Изтръгна лъжицата от нея, което предизвика силен и необуздан рев. - Аз съм Еко - потвърди той на висок глас, опитвайки се да надвика момченцето. - Какво има?\nЗаглавие: Re: Апартамента на Еко Нед Май 12, 2013 6:47 am\n|Алекс го гледаше повдигайки едната си вежда, този мъж определено имаше някакъв проблем с отношенията с външния свят, или просто не можеше да комуникира като хората. Едва ли беше нещо различно, или пък толкова интересно, Алекзандра премлясна лекичко. Като поклати главата с. А думите му просто успяха да покажат на лицето й една лека очарователна усмивка.В мига, в който бе решила да отговори на заядливкото, чийто настроение определено не беше едно от най –добрите .. Нещо от всичко случило се я накара да започне да се смее истерично слагайки ръка на устните си.\nНе знаеше, дали бебето, което размахваше лъжи по – голяма от устата му или всяка негова дума бая предизвикали истеричния й смях, но определено доста дългичко не се бе смяла по този начин. Не можеше да си поеме въздух, но в мига в който чу сериозния му плътен глас, на моменти леко дрезгав, я накара да си даде стоп на истерията и да застане леко сериозно уж пред него, но детето сякаш искаше да я накара да се разсмее отново започна да размахва лъжицата, докато не му бе отнета и то не ревна истерично. Погледна го леко на криво замисляйки, се че щом имаш дете трябваше да има и майка, но къде беше пропуска не можеше да разбере. Все пак господин Габриел не изглеждаше толкова възрастен, даже можеше да каже, че не е прехвърлил и трийсете. Но какво пък може рано да е сгазил лука с някоя девойка\n-Знаете ли, че не е хубаво да отнемате детска играчка господин Еко – съвсем спокойно добави тя, а усмивката избиваше дори когато се опитваше така старателно да я скрие от него. Но в следващия момент, просто реши да спре да увърта и да се прави на истерично смеещо се дете и се отблъсна от рамката на вратата.\n-Интересувам се, господин Еко дали сте толкова добър художник колкото госпожица Еко.\nЗаглавие: Re: Апартамента на Еко


Българинът не ще Истанбулската конвенция, иска промени в закона | Dnes.bg Новини\nАнкета на Dnes.bg: Безусловна подкрепа за документа показват 14% от хората\n8 фев 2018 16:05, Красимир Ангелов\nВече повече от месец обществото ни е разделено по темата за ратификацията на Конвенцията на Съвета на Европа за превенция и борба с насилието над жени и домашното насилие, известна като Истанбулска конвенция.\nСпоред противниците на документа с него се цели унищожаването на българския народ, като създава опасни норми за децата и бъдещето на страната. Конвенцията формулира понятия за пол, изградени на представата за джендър и социални роли, които отхвърлят традиционното възприятия за отношенията между мъжа и жената, смятат част от хората.\n3 фев 2018 16:33\nЗастъпниците на конвенцията пък напълно отричат в нея да става въпрос за вкарването на трети пол и бъдещо легализиране на еднополовите бракове. Те са категорични, че документът цели единствено да защити жени и деца, жертви на домашно насилие.\nНа този етап от ГЕРБ отложиха приемането на конвенцията, но председателят на ПГ на партията Цветан Цветанов отсече, че тя все пак трябва да бъде приета до края на българското председателство на ЕС. Ратифицирането на конвенцията се подкрепя от ГЕРБ, а против са Обединените патриоти и БСП. Миналата седмица левицата дори внесе искане в парламента за свикване на референдум по спорната тема.\nБългарската православна църква, Католическата църква у нас и Главното мюфтийство категорично призоваха конвенцията да не бъде приемана. Президентът Румен Радев също се обяви против приемането на конвенцията, докато предшественикът му Росен Плевнелиев е "За".\nВ разгара на дискусиите по темата екипът на Dnes.bg се обърна към своите читатели с въпроса: Трябва ли да бъде приета Истанбулската конвенция? В традиционната ни анкета участие взеха точно 2600 души.\nОказа се, че противниците на документа са далеч повече. Цели 50% от запитаните са категорично против Истанбулската конвенция да бъде приемана у нас.\nДруги 8% са склонни да я приемат само и единствено ако от нея бъдат премахнати спорните текстове.\nЗа 15% от анкетираните пък е по-добре да вземем най-ценното от нея и да го добавим към родните закони, а самата конвенция да не бъде приемана.\nКатегоричните защитници на документа са 14% от анкетираните, които виждат в конвенцията надеждата за борба с домашното насилие.\nСпоред 13% от анкетираните пък около документът се вдига доста шум и чрез него вероятно се прикрива нещо важно.\nОще по темата: домашно насилиеанкетазаконодателствоИстанбулска конвенция\nБългария преди 8 месеца\nХора едно е ясно ВСЯКО НЕШО КОЕТО Е ИЗВРАЩЕНИЯ И НЕ Е НОРМАЛНО СПОРЕД ГОСПОДА ИЛИ ЗА АТЕИСТИТЕ МАЙКАТА ПРИРОДА Е ЛУДОСТ И НЕНОРМАЛНОСТ ГОРКО НА ОНЕЗИ КОИТО КАЗВАТ НА ЗЛОТО ДОБРО И НА ДОБРОТО ЗЛО\nи така трябва да буде\nА сега прочети и ПРИЛОЖЕНИЕТО към конвенцията - и ще ти стане ясно защо хората с разум се бунтуват, патко!\nВсеки който започне да досажда , бива бит, независими дали е хетеро или хомосексуален, бял, черен, виолетов, пембян..\nПросто защото в България не смеят да демонстрират гей отношения явно. Във Франция,например е друго - там може да видиш всякакви двойки да демонстрират любовта сина публични места и на никой не му пука от това.\nНали и гледаме сега на тези, първите, дето ги интегрирахме и взеха специални права да имат "сеира", и то на наш гръб. Вършеят навсякъде безнаказани и тероризират населението. Та хайде още, че те са ни малко.\nТакива като европейският съюз и герб ще унищожат човешкият род\n89888 преди 9 месеца\nАз познавам хора които са били бити защото са бели , други ги тормозят , защото са черни , трети защото са жълти , или в чужбина - защото са чужденци\nХората останаха без ценностна система - всички / е има и изключения / се мразят по един или друг повод , дори и в най-толерантните държави омразата е налице / справка Брайвик /\nТа - нали правиш разлика между единични случаи и лишаване от права , както примерно е било в САЩ до средата на миналия век - гей ли си -> в психиатрия\nмного жалко преди 9 месеца\nжалко ,ч е разсъждаваш така , дано не възпитаваш деца\nказваш друго си е децата да се възпитават от риалити предавания , да попиват цялата простотия от света , после се чудим защо пада границата на лицата извършващи тежки престъпления\nГледах преди няколко дена документален филм за един, който е с дженър куче, като дете гледал филм, в който героят сънувал, че е куче.\nДетската психика е уязвима! Индоктринирането на ЛГБТ идеология в децата е заплаха за съществуването на обществото и видът ни! Без да имаме идея на какво точно се дължи отклонението хомосексуалност, е социално самоубиство да прилагаме социален инженеринг за безполовост!\n57547654674 преди 9 месеца\nАми ако дете се влюбва в по - възрастен ???\nзнаеш как учениците се влюбват в учителките си\nей вземи един макрончо - той 15 каката тогава била на колко - май 39 , говоря когато чувствата са взаимни\nизобщо не ме засяга какво правят гейовете вкъщи , но да искат да натрапват това нещо на децата и на обществото - еее няма да се получи , не е редно\nЕй, ЛГБТ-та, преди 9 месеца\nМного сте нагли! Първо, хомосексуализмът е сексуално отклонение и такива двойки НЕ СА РАВНИ на хетеросексуалните! Второ, те НЕ ТРЯБВА да отглеждат деца и да пропагандират отклонението си! Трето, ИК въвежда половонеутралното образование в училищата за ВСИЧКИ ДЕЦА, а не само за транссексуалните такива.\nЯвно са си развявали прекалено перата забучени в задниците им! Никой не обича извратеняците, и особено траверсите!\nАз познавам хора, които са бити поради сексуалната си ориентация или вида си тук в България.\nИ защо трябва децата ми да се психясват с вероучение?! Аз съм против религиозните простотии и не смятам ,че някави идиотски притчи и легенди биха научили децата на добродетели.\nНе намирам връзка. Ако педофил ти закача детето, което не може да се пази само, е подсъдно и така трябва да бъде. Ако обаче аз реша да обичам и живея с човек от собствения си пол, който желае да бъде с мен не виждам какво би пречило това на обществото. Дали съм омъжена или женена какво те бърка теб?! С какво те ощетява?!\n8689698869 преди 9 месеца\nИ пак да кажа - защо защитавате само правата на ЛГБТ общността , а тези на педофилите ?????\nНали и те се раждат така - защо те биват затваряни , кастрирани , съдени , убивани и т.н - ами да им признаем и техните права , да учим децата ,ч е няма нищо лошо в това да имат връзка с възрастни батковцки и какички и да се женят за тях и т,н !!!\nНали не мислиш , че педофилията е заразна ??? ОТ информация - педофил не се става / звучи ли ти познато ???? /\n90788787 преди 9 месеца\nИзведнъж всички се загрижиха за правата на жената , особено ЛБГТ - НПО-та\nАми да бяха "натиснали " да се въведе едно вероучение за децата - църквата учи на добродетели\nНо такъв рев беше ,ч е ще им повредят децата ....\nВиж запознай се с труда на джудит бътлър "Feminism and the Subversion of Identity - идеоложката на джендърството - емиииии жената затова се бори - да се премахне биологичния пол като основополагащ за една личност , и да се замести от социалния , психологическия\n88989889 преди 9 месеца\nА какво е мястото на жената според теб ???\nТака ни е създал Господ - жената да ражда , няма как да е обратно , и в резултат от това се пораждат и стериотипи - да откежда децата , да възпитава и т.н . Изразът " майчина любов " и той ли е стериотип ???\nИли това ,ч е по време на бремеността се изгражда връзка между детето и майката , която няма как да бъде обяснена\nЛично аз не познавам семейства , които възпитават децата си , че жената е слугиня вкъщи и такива подобни\n879899 преди 9 месеца\nТи не можеш да сблъскаш едно 7 -шно дете с подобна информация , ми то ще лудне , психиката му ще се разбие\nто на далеч по прости въпроси не може да си отговори , а какво остава за това , че момчето може да бъде момиче и обратно , как се проумява подобно нещо\nАз не знам в БГ - хора от ЛГБТ общността да са бити , или да търпят някакво принудително лечение , или да са нарушавани правата им . И техните прави са защитени , както на всички малцинства


Новини от Бургас – Засилено полицейско присъствие и реорганизация на движението ще има на 24 май в Бургас.\nВижте какви мерки за безопасност предприема бургаската полиция.\n2 027 зрелостници ще празнуват в Бургас на 24 май, а това предполага засилен трафик във вечерните часове Освен празник за абитуриентите, обаче, Денят на славянската писменост е и празник на всички културни дейци. Тази година се очаква в традиционното шествие да се включат рекорден брой участници, което предполага и рекорден брой зрители.\nСъбитията по случай празника налагат временна реорганизация на движението в Централната част на Бургас, съобщи пред журналисти комисар Неделчо Рачев – началник отдел „Охранителна полиция и КАТ”.\nШествието, включващо подрастващи от 40 детски градини и училища и техните близки ще стартира в 10.30 ч. навръх празника по маршрут: ул. „Александровска” – „Богориди” - Приморски парк. На един от сборните пунктове – „Гъбката”, временно няма да може да се спира, като ограничението е въведено до приключване на празничното шествие. Пътният трафик ще бъде реорганизиран и по улиците „Левски“, „Лермонтов“, „Фотинов“, „Цар Симеон Първи“ и бул. „Демокрация“. Ако се наложи ще бъдат спирани и автобусите от градския транспорт, добави още комисар Рачев.\nЗасиленото полицейско присъствие ще се усеща през целия празничен 24 май в града, особено на местата, където ще се събират абитуриентите.\n„В този ден работата ни ще е основно да подпомагаме безопасното провеждане на празника, като призовавам хората за по-голяма толерантност и сами да подпомагат потока на движението“, заяви комисар Неделчо Рачев. Улица „Левски“ ще бъде изцяло затворена за движение с цел осигуряване на безопасното и бързо придвижване на абитуриентите и техните роднини от разположените в близост учебни заведения.\nПолицейски патрули ще има и в колоната от автомобили и автобуси, с които абитуриентите ще пътуват до Слънчев бряг. „Шофьори, каращи рисково и застрашаващи общия поток ще бъдат извеждани от колоната”, уточни комисар Рачев. В самия Слънчев бряг също ще има засилено полицейско присъствие, а униформени ще следят за придвижването на превозните средства до хотелите и заведенията, в които ще се проведат баловете.\nПо маршрута от Бургас до Слънчев бряг, както и по цялото Южно Черноморие ще е наситено от полицейски служители, които с помощта на мобилни камери, ще следят за пътната безопасност. Очаква се изнасянето на абитуриентите основно да е през новия обходен път, към Поморие и Слънчев бряг, но на наблюдение ще подлежи и алтернативния маршрут през Каблешково.\nДен на славянската писменост


Азбучник на българския хаос: БОДИГАРД...\n06.09.2019 09:30 4687\nКое е общото между филма „Бодигард” и управлението на държавата ни?\nПрез 1992 година „ Бодигард”, филм на режисьора Мик Джаксън и с участието на Кевин Костнър и Уитни Хюстън, въпреки големите амбиции на снимачния екип, успява да спечели само антинаградата „Златната малинка”. Но за сметка на това печалбите му надхвърлят 400 милиона долара.\nПрез 2001 година бившият бодигард на Тодор Живков Бойко Борисов става главен секретар на МВР, после създава партия Герб, става кмет на София и в продължение на три мандата/макар и непълни/ е министър- председател на България. През това време страната ни окончателно затвърди своето последно място по жизнен стандарт в Европа, на последно място сме в Стария континент сме и по продължителност на живота, на едно от последните места в света по свобода на словото и медиите. През това време България продължи да опустява и вече е далеч под 7 милиона, а чуждестранните инвеститори напускат страната заради беззаконие, корупция и рекет. За своите „постижения” Бойко Борисов получи българския вариант на „Златната малинка” – Златния скункс. В същото време по множество български и чуждестранни публикации неговите на приближените му авоари главоломно растат.\nОтговорът на въпроса в началото е – филмът „Бодигард” и управлението на държавата България са с ниско качество и висока възвращаемост за онези, които ги управляват. Да не пропуснем и още една прилика – и двамата основни герои остават живи до края. Става дума за този на Кевин Костнър, както и за Бойко Борисов, който независимо от множеството слухове и заплахи се радва на добро здраве и продължава редовно да вкарва голове за любимия си отбор на „бистришките тигри”.\nВторият от двамата е все още невредим не само физически, но и съдебно. Независимо от множеството скандали, като този с убийството на Тодор Чакъра, „Ало, Ваньо”, докладите на американските посланици Джон Байърли, Нанси Макълдауни, на обществениците Джеф Стайн и Юрген Рот.\nНе така стоя нещата обаче с множеството бодигардове, паднали геройски в борбата за първоначално натрупване на капитала, говорим по времето, когато Бойко Борисов вече е на власт. Нека споменем някои от по-изизвестните имена – Фатик, Косьо Самоковеца, Бай Миле, Димитрий Минев – Руснака, Георги Илиев, Васил Илиев и други.\nВ същото време обаче в българската политика бодигардовете, техните бодигардове и на техните бодигардове бодигардовете са запазена марка. В момента министър на вътрешните работи е Младен Маринов, бивш шофьор и телохранител на една знакова престъпна фигура – Мето Илиенски. Очевидно бодигардовете у нас биват избирани и се задържат в управлението, защото голяма част от природонаселението на България притежава сходни народопсихологически черти.\nДа се видели другаде в Европа, включително и на Балканите, начело на държавата да се пъчи бивш бодигард?\nОфициално: Китай съобщи за нов смъртоносен... 4059 0\nГермански медии: Борисов няма да си тръгне... 3734 0\nСДВР: Барикадите ще бъдат премахнати... 2924 0\nОтново намаление на случаите на коронавирус... 2866 0\nКрум Зарков подкрепя Корнелия Нинова за председател... 674 0\nAFP: Нови блокади в България, най-бедната... 2396 0\nКарантината уби хиляди британци... 1259 0


По тон радомирска биобоза тръгва всеки ден към страната | Новините днес и утре\nПо тон радомирска биобоза тръгва всеки ден към страната\nПо един тон биобоза се експедира ежедневно от Радомир\nБозата е емблематична за Радомир напитка от векове. Не случайно пред местното читалище има поставена и статуя на бозаджията. Днес обаче, освен традиционната напитка, тук се произвежда и биобоза. По един тон от нея се експедира ежедневно към търговски обекти в страната, разказва Валентин Данаилов, който е първият производител на биобоза у нас. Напитката в чистия й вариант се добива само от сертифицирани биопродукти – пълнозърнеста ръж, захар и вода. Площите, на които се отглежда зърното не се третират с химикали, не се торят. Освен от България, ръжта се доставя от цяла Европа.\nКакто е по оригиналната рецепта, в бозата се влага захар / за разлика от обикновената, която е с подсладители/, потвърждават от местната инициативна група „Радомир – Земен“. Захарта също е сертифицирана и е тройно по-скъпа от обикновената. В суров вид тръгва от Латинска Америка, преработва се в Чехия и оттам достига до Радомир.\nБозата се вари в съд под налягане около два часа при температура до 152 градуса, обясни Данаилов. Преценката за сваряването се прави от майстора в зависимост от консистенцията и аромата. Охлажда се до 18 градуса и се пасира, отделят се свободните частици, подслажда се и се бутилира. Според производителя бозата е полезна и калорична храна, съдържа доста витамини от групата В и минерали, а млечно-киселата ферментация благоприятства за по-добрата работа на стомаха и червата. Хубавата боза е с хлебен вкус и приятен аромат и плътност, споделя Данаилов. Майсторът Ангел Георгиев пък смята, че тайната на напитката е във варенето.\nНазад: Радомирската фирма „Галко“ – историята на оранжерийното производство в България\nНапред: Дават под наем апетитни общински имоти в Перник


Жители на с. Дончево излязоха на протест пред сградата на ВиК – Добрич, за да изразят недоволството си от липсата на вода - 2020.08.11 - Други - новини от Добрич\nЖители на с. Дончево излязоха на протест пред сградата на ВиК – Добрич, за да изразят недоволството си от липсата на вода\n11.08.20, 12:44 часа Преглеждания: 1900\nС плакати „Дайте ни водата, за която плащаме”, „Писна ни от това безводие, децата ни са жадни”, „Водата е живот. Не ни отнемайте правото на живот”, жители на с. Дончево се събраха днес пред сградата на ВиК – Добрич. Протестиращите изразиха недоволството си от честото и продължително спиране на водата в селото.\nВ село Дончево живеят над 1000 души, от тях много млади семейства с деца. Жителите споделиха, че вече не издържат и са готови да протестират докато проблемът не се реши.\n„Проблемът с безводието в Дончево не е от една и две години, може би е от около 30 - 40. Улицата, която е в най-високата част има тези проблеми постоянно. Хората, които живееха в по-долните улици имаха налягане, но в последните 3 години и те нямат. Многократно съм се обаждала във ВиК, но началниците нямат точен отговор. Това са лъжите от преди 30 години. Започнахме така: „Полива се от питейната вода”, „Краде се вода”, „Пипа се крана за водоподаването”, „Аварии”, „Стари тръби”, „Кооперацията черпела вода от селото”, кооперацията си има отделен сондаж и това не е вярно, „Няма дъжд”, „Изгоряла помпа”, „Хидрофори по домовере” и други, зави Вяра Ненова.\nСред протестиращите днес беше и Гани Колев от семейната ферма „Колеви груп”, в която се отглеждат 12 000 животни. Той сподели, че заради липсата на водоподаване, са принудени да носят вода във фермата с цистерни. „Проблемът с водоподаването е откакто се помня, още като бях малък, но в последните години липсата на вода зачести много, затова и хората се събраха тук, защото им омръзна. То няма вода, а чашата преля. Няма да спрем докато не се реши този проблем изцяло и завинаги”, заяви той. „Мъчим се да си създадем някакви нормални условия на живот, но е много трудно, тъй като икономията на ток лишава цялото ни село от вода”, допълни Колев. На въпроса как се справяте, той отговори, че всеки се спасява поединично. Повечето хора имат кладенци, но водата е негодна за питейно-битови нужди.\n„Имаме нужда от вода, тя е жизнено важна за всички. Не можем да разберем защо във върлото лято ни оставиха без вода. Не е редно да бъде това безводие, ние не сме Безводица, ние сме Дончево. Много е трудно, тези малки деца трябва да се къпят и мият, в пандемия сме и трябва да се спазва някаква лична хигиена, няма как да стане като нямаме капчица вода”, сподели Венета Минчева, която беше с малкия си син.\nЗа да изрази своята лична подкрепа към жителите на с. Дончево на протеста беше кметът на община Добричка Соня Георгиева. Тя сподели, че на територията на общината има много села, които имат проблеми с водоподаването. „Село Царевец в момента е без вода от четвъртък миналата седмица, по информация на ВиК има авария, която явно не може да бъде отстранена. Село Крагулево е без водоподаване от декември 2019 година, в момента Общината осигурява с водоноски вода за битовите нужди на домакинствата. Търси се решение на проблема”, сподели Георгиева.\nНа 30 юли Общината, заедно с Общинския съвет, излезе със съвместна декларация към всички държавни институции, с която алармира за проблема. Тя ще бъде изпратена до Министерството на регионалното развитие и благоустройството, Министерството на околната среда и водите, Комисията за енергийно и водно регулиране, ВиК – Добрич и Българския ВиК холдинг.\nДиректорът на водното дружество инж. Тодор Гикински заяви пред протестиращите, че всичко е възстановено и обеща, че в Дончево няма да има проблем с водоподаването. „Ние сме подменили помпата на дълбокия сондаж, която беше аварирала, просто чакахме много време частите. Вече помпата е чисто нова и вади достатъчно количество вода. По тази система са 5 села, две от тях са с много малко жители, ние няма да имаме от тук нататък проблеми с водата, просто дълбокия сондаж не работеше на пълен капацитет. Възстановено е водоподаването, днес ще пуснем още една хоризонтална помпа, която ще гарантира, че вода ще има. Напрежението постоянно варира, изключват се помпи, има профилактика на електрическата мрежа, ние не спираме да работим, хората ни са преуморени вече”, заяви той. Инж. Гикински каза в заключение: „ Когато прехвърлим на новото трасе и сложим два въздушника, тогава няма да се виждаме вече, всичко е въпрос на време. До края на годината ще бъде приключено новото трасе”.\nДобрич Новини Добрич Община Добричка Новини Добричка с. Дончево протест\nОбщина Добрич изготви проектосписъка за настаняване в общински жилища под наем за 2021 г.\nЗапочна проект за подмяна на водопроводната мрежа в с. Спасово\nТошко Керанов: Колегите изчакват да видят какъв ще бъде ефектът от ваксината